el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el en el el el el el el en el el el el el el el el el el en en en en en en en el en en en en en el zh el el el el el el el el el el el el el el el el el el el el el el el el el el el el en el el el el el el el el el el es el el el el el el el el tr el el el el el el el el el el el el el el el el el el el el el el el el el el el el el el el el el el el el el el en el en el el el el el el el el el el el el el
Ο Αθλητικός Πολιτιστικός Όμιλος Θερμαϊκός Θέρμης είναι ελληνικό αθλητικό σωματείο που δραστηριοποιείται στην πόλη της Θέρμης του νομού Θεσσαλονίκης, όπου και βρίσκονται οι έδρες των τμημάτων του. Επίσημο έτος ίδρυσης του είναι το 1949, με αρχικά χρώματα του ομίλου το κίτρινο και το μαύρο, ενώ από το 1951[1] και μετά αγωνίζεται με χρώματα το πράσινο και το λευκό και σήμα το τετράφυλλο τριφύλλι. Διαθέτει ενεργά τμήματα ποδοσφαίρου, καλαθοσφαίρισης και σκακιού, ενώ στο παρελθόν διατηρούσε και τμήμα χειροσφαίρισης. Από το 2015 άρχισε να λειτουργεί και τμήμα δυναμικών αθλημάτων με ακαδημία κίκ μπόξινγκ και πυγμαχίας.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
wikidata (π • σ • ε )
Με την ίδρυσή του το 1949 ο Α.Π.Ο Θερμαϊκός Θέρμης διαθέτει ποδοσφαιρικό τμήμα ανδρών που πρωταγωνιστεί πάντα στα πρωταθλήματα όπου αγωνίζεται. Έδρα του είναι το δημοτικό γήπεδο Θέρμης που έχει φυσικό χλοοτάπητα και είναι χωρητικότητας 600 θέσεων. Την αγωνιστική περίοδο 2015-2016 αγωνίζεται στο πρωτάθλημα της Α1 κατηγορίας της Ε.Π.Σ. Μακεδονίας.
Από τις πιο σημαντικές στιγμές στην ιστορία του Θερμαϊκού ήταν η άνοδος του στη Δ΄ Εθνική κατηγορία, όπου αγωνίστηκε για 3 χρόνια. Την περίοδο 2003-2004 κατέκτησε τον τίτλο του Πρωταθλητή Δ΄ Εθνικής στο 2ο όμιλο, ακολούθησε η άνοδος στην Γ΄ Εθνική κατηγορία, όπου αγωνίστηκε για 7 χρόνια. Κατέκτησε το κύπελλο της Ε.Π.Σ. Μακεδονίας την περίοδο 2013-2014 νικώντας στον τελικό τον Γ.Σ. Ηλιούπολης με 3-0[2] και το 2018-2019 τον Ποσειδών Μηχανιώνας με 1-3 ,ενώ την περίοδο 2015-2016 ήταν φιναλίστ στον τελικό του κυπέλλου με τον Μακεδονικό από τον οποίο έχασε με σκορ 2-1. Αρκετές φορές έχει κατακτήσει τον τίτλο του πρωταθλητή στις κατηγορίες της Ε.Π.Σ. Μακεδονίας όπου αγωνίζονταν.
Την αγωνιστική περίοδο 2019-2020 Ο Θερμαϊκός Θέρμης θα επιστρέψει στις μεγάλες κατηγορίες, και πιο συγκεκριμένα σε αυτή της Γ' Εθνικής, έπειτα απουσία 10 χρόνων.
1 Πρωτάθλημα Δ' Εθνικής Ελλάδας: 2004
2 Κύπελλα Ε.Π.Σ. Μακεδονίας: 2014, 2019
1 φορά φιναλίστ στο κύπελλο Ε.Π.Σ. Μακεδονίας: 2016
Άνοδο Γ' Έθνική κατηγορία 2019
Ο σύνδεσμος των οργανωμένων οπαδών του Θερμαϊκου Θερμης ονομαζονται Green Hell 2
Δημοτικό Αθλητικό Κέντρο Θέρμης
Θέρμη, Ν. Θεσσαλονίκης, Ελλάδα
Υψηλάντου 1, Τ.Κ. 57001, Θέρμη
Γ΄ ΕΚΑΣΘ → 5
Έδρα του τμήματος καλαθοσφαίρισης ανδρών είναι το Κλειστό Γυμναστήριο Θέρμης που βρίσκεται στην οδό Θέρμης - Τριαδίου. Το γυμναστήριο είναι χωρικότητας 500[3] θέσεων, έχει δάπεδο με παρκέ και η πρόσβαση σε αυτό γίνεται με λεωφορείο της γραμμή 67 Α.Σ. ΙΚΕΑ - Τριάδι.
Κατά την αγωνιστική περίοδο 2001-02 ο Θερμαϊκός έλαβε μέρος στο Πρωτάθλημα της Γ' Εθνικής Κατηγορίας, καταλαμβάνοντας την 4η θέση στην τελική βαθμολογία του 2ου Ομίλου Βορρά.[4] Την επόμενη χρονιά, 2002-03, κατεκτησε την κορυφή του τελικού βαθμολογικού πίνακα του ίδιου Ομίλου, λαμβάνοντας το προνόμιο της ανόδου στην επόμενη κατηγορία.[4][5]
Την περίοδο 2003-04, συμμετέχοντας στο Πρωτάθλημα της Β' Εθνικής, η ομάδα της Θεσσαλονίκης ολοκλήρωσε τις αγωνιστικές της υποχρεώσεις στη 10η θέση της βαθμολογίας, αποφεύγοντας τον υποβιβασμό.[4] Δεν είχε την ίδια τύχη την επόμενη χρονιά, 2004-05, οπότε και η κατάληψη της 11ης θέσης την οδήγησε στη Γ' Εθνική.[4]
Η καθοδική πορεία συνεχίστηκε και την επόμενη χρονιά, 2005-06, εφόσον η ομάδα απέσυρε τη συμμετοχή της και μηδενίστηκε σε όλους τους προγραμματισμένους της αγώνες.[4] Κατά συνέπεια υποβιβάστηκε και στα πρωταθλήματα της τοπικής της Ένωσης.[4]
Κατά την αγωνιστική περίοδο 2008-09, οπότε και διαγωνίστηκε στο Πρωτάθλημα της B' Κατηγορίας Ανδρών που διοργανώνει η Ε.ΚΑ.Σ.Θ., η ομάδα της Θέρμης τερμάτισε στην 8η θέση της βαθμολογίας του 3ου Ομίλου.[6]
Κατά την αγωνιστική περίοδο 2012-13, ο Α.Π.Ο. Θερμαϊκός Θέρμης έλαβε μέρος στο Πρωτάθλημα της Γ' Κατηγορίας Ανδρών που διοργανώνει η Ε.ΚΑ.Σ.Θ., ολοκληρώνοντας τις αγωνιστικές του υποχρεώσεις στην 5η θέση της βαθμολογικής κατάταξης του 3ου Ομίλου.[7]
Πρόεδρος του διοικητικού συμβουλίου είναι ο Χαράλαμπος Αμπατζίδης. Καθήκοντα πρώτης προπονήτριας διατηρεί η Μαρία Βαχαροπούλου.[8]
Κύριο λήμμα: Θερμαϊκός Θέρμης (καλαθοσφαίριση γυναικών)
Η γυναικεία ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου. Έδρα του τμήματος είναι το Κλειστό Γυμναστήριο Θέρμης, χωρητικότητας 500 θεατών.
Η ομάδα έχει μέχρι σήμερα αγωνιστεί σε δύο διαφορετικές περιστάσεις στην Α1 Εθνική Κατηγορία, ενώ την περίοδο 2003-04 αγωνίστηκε στο Final-4 του Κυπέλλου Ελλάδος.
Το σκακιστικό τμήμα του Θερμαϊκού δραστηριοποιείται από τουλάχιστον το 2002, αγωνιζόμενο στα τοπικά σκακιστικά πρωταθλήματα, διοργανωμένα από την Ε.Σ.Σ.Θ.-Χ.. Τις περισσότερες χρονιές ο Θερμαϊκός αγωνιζόταν στις χαμηλότερες κατηγορίες, την Γ' Εθνική και την Τοπική, χτυπώντας πάτο το 2004 και το 2005 όπου και τις δύο χρονιές τερμάτισε τελευταίος με 0 βαθμούς στην Τοπική κατηγορία της Ε.Σ.Σ.Θ.-Χ.[9][10] Το 2009 ήταν σημαντική χρονιά μιας και ο Θερμαϊκός κατέλαβε την 1η θέση στο πρωτάθλημα της Γ' Εθνικής Κατηγορίας και εξασφάλισε την άνοδο του στην Β' Εθνική,[11] όπου παρέμεινε μέχρι και το 2011, όταν τερμάτισε 8ος ανάμεσα σε 9 ομάδες και υποβιβάστηκε.[12]
Το 2013 ο Θερμαϊκός κατέλαβε την 7η θέση στην Α' Τοπική Κατηγορία της Ε.Σ.Σ.Θ.-Χ. και ως συνέπεια υποβιβάστηκε στην Β' Τοπική Κατηγορία, όπου και αναμένεται να αγωνιστεί το 2014.[13]
Υπεύθυνος της ομάδας είναι ο Πέτρος Ζωνίδης. Οι αγώνες και προπονήσεις της ομάδας πραγματοποιούνται στο Γήπεδο Ποδοσφαίρου Θέρμης.[14]
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
↑ Έκθεση Φωτογραφίας της ομάδας του Θερμαϊκού Θέρμης[νεκρός σύνδεσμος] thermi.gov.gr
↑ ΤΕΛΙΚΟΣ ΚΥΠΕΛΛΟΥ ΕΠΣΜ Το σήκωσε ο Θερμαϊκός[νεκρός σύνδεσμος] sentragoal.gr
↑ Ε.ΠΕ.Σ.Θ. Κλειστά Γυμναστήρια Αρχειοθετήθηκε 2016-03-06 στο Wayback Machine. epesth.gr
↑ 4,0 4,1 4,2 4,3 4,4 4,5 «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Βαθμολογίες περιόδου 2008-2009» Αρχειοθετήθηκε 2014-03-27 στο Wayback Machine., πληροφορίες στον επίσημο ιστότοπο του Αχιλλέα Τριανδρίας.
↑ «Βαθμολογία Γ' Κατηγορίας Ανδρών (3ος Όμιλος) 2012-13», πληροφορίες στον επίσημο ιστότοπο της Ε.ΚΑ.Σ.Θ.
↑ «Συνεχίζει στον πάγκο του Θερμαϊκού η Βαχαροπούλου!», άρθρο στον ιστότοπο WePlayBall.gr, 1 Ιουλίου 2013.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 4 Φεβρουαρίου 2012. Ανακτήθηκε στις 7 Οκτωβρίου 2013.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 3 Φεβρουαρίου 2012. Ανακτήθηκε στις 7 Οκτωβρίου 2013.
↑ «Αρχειοθετημένο αντίγραφο». Αρχειοθετήθηκε από το πρωτότυπο στις 2 Φεβρουαρίου 2012. Ανακτήθηκε στις 7 Οκτωβρίου 2013.
Αυτό το λήμμα που αναφέρεται σε έναν αθλητικό σύλλογο χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε